הרב א. קניגסברג שאלות לחזרה במסכת סוכה (כה.-כז.) אדר תשע"ח

1. א) מנלן דעוסק במצוה פטור מן המצוה? תן ב' המקורות שהובאו בגמ'. ולמה הוצרכו לב' מקורות?

ב) למה לי קרא סברא הוא שאם עוסק במצוה א' אינו צריך להפסיק ממנה כדי לעשות מצוה אחרת? מה תירץ על זה הריטב"א? (2) ומה תירץ האור זרוע?

[גמ' (כה.-כה:), ריטב"א (כה. ד"ה מתניתין), אור זרוע (סי' רצט)]

2. באר גדר הדין דעוסק במצוה פטור מן המצוה בב' דרכים. ותן ב' נפקא מינה בין הדרכים.

[ריטב"א שם, ט"ז (יו"ד סי' שמא ס"ק ה) ונקודות הכסף שם, שער הציון (סי' תעה ס"ק לט)]

3. מהו גדר מצות סוכה – לפי הפני יהושע? איזה קושיא רצה הפנ"י ליישב לפי שיטתו? מה הקשה עליו חכם א' בחידושי רעק"א? מה תירץ הגרעק"א לקושיא זו? כיצד אפשר ליישב שיטת הפנ"י?

[פני יהושע (כה. ד"ה במשנה), חידושי רעק"א שם (ד"ה שלוחי), משנת יעבץ לפי הריטב"א]

4. מבואר בברייתא (כו.) שהולכי מצוה פטורין מן הסוכה בין ביום בין בלילה. וקשה דאם אינם הולכים בלילה למה פטורים מן הסוכה בלילה? מה תירצו התוס' לקושיא זו? מה תירץ על זה הר"ן? וכיצד ביאר הגרי"ד את המחלוקת?

[תוס' (כה. ד"ה שלוחי), קרבן נתנאל (סי' ו אות ע'), ר"ן (יא. ברי"ף), הגרי"ד]

5. "שלוחי מצוה פטורין מן הסוכה." ופירש רש"י "הולכי בדרך מצוה כגון ללמוד תורה." וקשה הרי העוסק בתלמוד תורה חייב במצוה שא"א לעשותה ע"י אחרים, וא"כ אמאי מי שהולך ללמוד תורה אינו חייב במצות סוכה? מה תירץ על זה האור שמח עפ"י התוס' בכתובות? וכיצד אפשר לבאר דבריו?

[תוס' כתובות (יז. ד"ה מבטלין), אור שמח הל' תלמוד תורה (פ"א ה"ב)]

6. מתי אבל אסור בתפילין? למה אבל אסור בתפילין – לפי רש"י בברכות, לפי רש"י בסוכה, ולפי הרא"ש במו"ק? מה הוסיפו התוס' בביאור שיטת רש"י?

[רש"י (כה. ד"ה שנאמר), רש"י ברכות (יא. ד"ה אלמה), תוס' שם (ד"ה שנאמר)]

7. א) האם מותר ללמוד דברים הרעים בתשעה באב? למה? מה הדין באבל? למה?

ב) למה רב לא הזכיר שאבל אסור בתלמוד תורה כמו שהזכיר איסור תפילין? (3)

[גמ' מו"ק (טו.), תוס' מו"ק (כא. ד"ה ואסור), רמב"ם הל' אבל (פ"ה הט"ו-ט"ז), רש"י מו"ק שם (ד"ה ואסור), ריטב"א שם, ערוך לנר (כה: ד"ה שם אבל)]

8. "ואמר רבי אבא בר זבדא אמר רב אבל חייב בסוכה." ומבואר בגמ' דסד"א שאבל יהיה פטור מן הסוכה משום דמצטער הוא קמ"ל. מה הקשה המהרי"ק על ההוה אמינא בגמ'? מה אפשר לתרץ לפי הרא"ש? מה תירץ הט"ז לקושיא זו? מה קשה עליו? כיצד אפשר ליישב קושית המהרי"ק באופן ג'?

[מרדכי (סי' תשמ) והג"ה שם, רא"ש (סי' ז), ט"ז (סי' תרמ ס"ק ח) וביכורי יעקב שם (ס"ק יח), עבודת דוד]

9. "ואמר רבי אבא בר זבדא אמר רב חתן והשושבינין וכל בני החופה פטורין מן הסוכה כל שבעה." למה חתן ובני החופה פטורין מן הסוכה – לפי הר"ן, ולפי הראב"ד? למה לא פירש הראב"ד כמו הר"ן? איזה ראיה הביא הראב"ד לשיטתו מקושית הגמ'? כיצד ישיב הר"ן לקושיא זו?

[ר"ן (יא: ברי"ף ד"ה חתן) והשגות הראב"ד שם (אות א')]

10. מבואר בגמ' דאין שמחה אלא בחופה. מתי מברכין ברכת חתנים חוץ לחופה – לפי התוס'\והרא"ש, ולפי הר"ן? במה נחלקו בביאור לשון הגמ' "אין שמחה אלא בחופה"? מתי אף התוס' והרא"ש יודו לשיטת הר"ן – לפי הערוך השלחן? ולמה?

[תוס' (כה: ד"ה אין), רא"ש (סי' ח), ר"ן (יא: ברי"ף ד"ה וכתבו), ערוה"ש (אה"ע סי' סב סל"ו)]

11. "וליעבדו חופה בסוכה אביי אמר משום יחוד ורבא אמר משום צער חתן." וקשה הא קיי"ל דבעלה בעיר אין חוששין משום יחוד, וא"כ למה גבי סוכה חושש אביי משום יחוד, הא בעלה בעיר? כיצד אפשר ליישב קושיא זו – לפי רש"י בקידושין, ולפי התוס' שם?

[גמ' קידושין (פא.) ותוס' שם (ד"ה בעלה)]

12. מבואר בגמ' דהולכי דרכים לדבר הרשות ביום חייבים בסוכה בלילה. במה נחלקו המג"א והלבוש בחיובם בלילה? ובאר במה נחלקו. האם הולכי דרכים ביום לתענוג בעלמא פטורין מן הסוכה? באר.

[מג"א (סי' תרמ ס"ק טו), לבוש שם (ס"ח), רש"י (כו. ד"ה הולכי) ותוס' שם, אגרות משה (ח"ג סי' צג)]

13. "שומרי גנות ופרדסים פטורים מן הסוכה בין ביום בין בלילה." במה נחלקו אביי ורבא בביאור הפטור – לפי הגמ'? כיצד פירש רש"י בשיטת אביי? באר דבריו לפי המאירי, ולפי הג"ר צבי פסח פראנק. למה רבא לא פירש כמו אביי לפי רש"י? (2) כיצד ביאר הריטב"א במח' אביי ורבא?

[גמ' (כו.), רש"י שם (ד"ה כעין) ומאירי שם ומקראי קודש, ר"ן (יב. ברי"ף), ריטב"א (ד"ה שומרי, פרצה)]

14. מה חידש המג"א בפטור מצטער עפ"י דברי הר"ן גבי שומרי גנות ופרדסים? ותן עוד ג' ראיות ליסוד זה. האם יש איזה חילוק בין מצטער מחמת ישיבה בסוכה לסוג מצטער שחידש המג"א?

[מג"א (סי' תרלט ס"ק יג), רמ"א (סי' תרמ ס"ד), שו"ע (סי' תרמ ס"ו-ז), בה"ל שם (ד"ה הדיוטות)]

15. למה חולה שאין בו סוכה פטור מן הסוכה – לפי הריטב"א, והגאונים? תן ב' נפקא מינה בין הטעמים.

[ריטב"א (כה. ד"ה חולין), קובץ שיעורים (ח"ב סי' מו)]

16. במה נחלקו הלבוש והשבות יעקב בטעם הדבר דמשמשי חולה פטורין מן הסוכה? מה קשה על דברי השבות יעקב? כיצד אפשר ליישב דבריו בב' דרכים?

[מ"ב (סי' תרמ ס"ק ז) ושערי תשובה שם (ס"ק ב), מאירי (כו. ד"ה חכמי), מג"א (סי' לח ס"ק ח)]

17. מה חידש המרדכי בגדר הדין דתשבו כעין תדורו? מה השיב החכם צבי על דברי המרדכי? איזה ראיה הביא הגר"א לשיטת המרדכי? כיצד אפשר לדחות ראיה זו – לפי בעל המאור?

[מרדכי (סי' תשמ), חכ"צ (סי' צד), ביאור הגר"א (סי' תרמ ס"ק ז), בעל המאור (ג: ברי"ף) ורמב"ן שם]

18. למה אין נוהגין לישן בסוכה בזה"ז – לפי המרדכי, ולפי הרמ"א? מה קשה על דברי המרדכי? תן ב' תירוצים שהביא המ"ב לקושיא זו. מה הקשה המג"א על דברי הרמ"א? ומה תירץ?

[מרדכי (סי' תשמא), מ"ב (סי' תרמ ס"ק יח), רמ"א (סי' תרלט ס"ב) ומג"א שם (ס"ק ח)]

19. "אוכלין ושותין עראי חוץ לסוכה." מה נקראת אכילת עראי – לפי אביי? כיצד ביארו התוס' דברי אביי? מה חידש הרמב"ם בזה? מאיפה הוציא הרמב"ם שיטתו? תן נפק"מ לדינא בין התוס' והרמב"ם.

[גמ' (כו.) ותוס' שם (ד"ה תרתי), רמב"ם הל' סוכה (פ"ו ה"ו) ובפירוש המשניות]

20. מה נחשבת אכילת קבע – לפי התוס', המהר"ם, רבינו פרץ, והרא"ש לפי התוספתא? לפי השערי תשובה, מתי צריך לאכול ה' מיני דגן בסוכה אף אם אינו אוכל אלא כזית?

[תוס' שם, רא"ש (סי' יג), מ"ב (סי' תרלט ס"ק טז)]

21. "שותין עראי חוץ לסוכה." משמע שיש שתיית קבע שחייב לשתות בסוכה. מה נקראת שתיית קבע – לפי הרמב"ם, לפי הריטב"א, ולפי המאירי\ושער הציון? איזה ראיה הביא המאירי מלשון רש"י?

[רמב"ם הל' סוכה (פ"ו ה"ו), מכתם (כו. ד"ה וכמה), ריטב"א (כה. ד"ה ומעשה), מאירי שם (ד"ה אמר), שעה"צ (סי' תרלט ס"ק כט), רש"י (כו. ד"ה כדטעים)]

22. מבואר בגמ' (כו:) דאע"ג דאוכלין עראי חוץ לסוכה אם בא להחמיר על עצמו רשאי. תן ב' דרכים בביאור גדר החומרא לאכול עראי בסוכה. מה היא שיטת הרמב"ם, והר"ן בזה? ותן ב' נפק"מ בין הדרכים.

[רמב"ם שם, ר"ן (יא. ברי"ף ד"ה ומעשה), מרדכי (סי' תשמא), מכתם (כח: ד"ה אוכל)]

23. מבואר במשנה (כז.) דר' אליעזר ורבנן נחלקו אם צריך לאכול י"ד סעודות בחג. מאי טעמייהו דר"א ורבנן – לפי הגמ'? מה קשה על טעמא דרבנן מדברי הגמ' בברכות? מה תירצו על זה הראשונים? (3)

[גמ' (כז.), תוס' שם (ד"ה אי), ר"ן (יב: ברי"ף), תוס' ברכות (מט:)]

24. מבואר במשנה דרבנן מודו לר"א שחייב לאכול בסוכה בליל יו"ט ראשון של חג. מאיפה ילפינן דין זה? כמה צריך לאכול בסוכה, וכמה אסור לאכול חוץ לסוכה בליל יו"ט ראשון – לפי ב' הדיעות בר"ן, ולפי הרמב"ם? ולמה?

[גמ' (כז.), ר"ן (יב: ברי"ף), טור (סי' תרלט ס"ג, ה), רמב"ם הל' סוכה (פ"ו ה"ו-ז), הגרי"ד]

25. האם מצטער פטור מן הסוכה בליל יו"ט ראשון של חג? ולמה? האם אפשר לחלק בזה בין סוגים שונים של מצטער? באר. במה נחלקו המ"ב והגר"מ סולוביצ'יק בדין ירדו גשמים בלילה הראשון?

[ב"י (סי' תרלט ד"ה והר"ן), רמ"א (סי' תרלט ס"ז) ובה"ל שם (ד"ה הדיוטות), מ"ב שם (ס"ק לו)]

26. "ועוד אמר ר"א מי שלא אכל לילי יו"ט הראשון ישלים בלילי יו"ט האחרון." מה הקשו בגמ' על זה, ומה תירצו? באר השקלא וטריא בגמ' לפירוש רש"י? מה קשה לפירושו? כיצד ביאר החכמת שלמה? מה קשה עליו? כיצד ביאר המהרש"א?

[גמ' (כז.) ורש"י שם (ד"ה והאמר, חזר), חכמת שלמה ומהרש"א שם]

27. כיצד פירש המאירי בשקלא וטריא בגמ'? למה לא רצה המאירי לפרש כמו רש"י? ולמה לא רצה רש"י לפרש כמו המאירי? מה הקשו התוס' על פירוש רש"י? כיצד פירשו התוס' בשקלא וטריא בגמ'?

[מאירי (כז. ד"ה ועוד אמר), ערוך לנר שם (ד"ה והאמר), תוס' שם (ד"ה חזר)]